Ηλεκτρονικό βιβλιοπωλείο

Έστω ότι θέλετε να δημιουργήσετε ένα ηλεκτρονικό βιβλιοπωλείο το οποίο πουλάει δύο διαφορετικά είδη προϊόντων, βιβλία και CD. Κάθε ένα από αυτά περιέχει έναν (μη κενό) τίτλο και μια τιμή (μεγαλύτερη του μηδενός). Κάθε βιβλίο περιέχει και επιπλέον πληροφορίες, όπως τον συγγραφέα του βιβλίου, αν περιέχει μαλακό ή σκληρό εξώφυλλο και το έτος δημοσίευσής του. Όσoν αφορά τα CD, προσφέρεται η δυνατότητα της έκπτωσης σε κάποια επιλεγμένα κομμάτια.

Θέλουμε να δημιουργήσουμε μια εφαρμογή που να εμφανίζει στο χρήστη μια λίστα από τα διαθέσιμα βιβλία και CD του ηλεκτρονικού βιβλιοπωλείου, μαζί με τις λεπτομέρειές τους. Επιπλέον, πρέπει να δίνεται η δυνατότητα προσθήκης και διαγραφής των προϊόντων σε ένα καλάθι αγορών. Στη συνέχεια, ο χρήστης της εφαρμογής πρέπει να μπορεί να προβάλει τα προϊόντα τα οποία έχουν προστεθεί στο καλάθι μαζί με τις τιμές τους.